techiaith/cofnodycynulliad_en-cy huggingface dataset:
English: Obviously, we were expecting the political rhetoric to flow today, as was expected. [ Interruption.] The Member for Blaenau Gwent, underneath all of that, I'm sure is very concerned about public services in Blaenau Gwent and he didn't refer to that. For example, what's particularly challenging at the moment is the pressures in local - [ Interruption.]
Welsh: Yn amlwg, roeddem yn disgwyl i'r rhethreg wleidyddol lifo heddiw. [ Torri ar draws.] Mae Aelod Blaenau Gwent, o dan hynna i gyd, rwy'n siŵr yn bryderus iawn am wasanaethau cyhoeddus ym Mlaenau Gwent ac ni wnaeth gyfeirio at hynny. Er enghraifft, yr hyn sy'n arbennig o heriol ar hyn o bryd yw'r pwysau yn - [ Torri ar draws.]
English: Can we just hear the Member, please? I think the First Minister needs to hear and we all need to hear the Member contribute - and that includes people from your own benches to be quiet, as well as Government backbenchers. Thank you.
Welsh: Gawn ni glywed yr Aelod, os gwelwch yn dda? Rwy'n credu bod angen i'r Prif Weinidog glywed ac mae angen i ni i gyd glywed yr Aelod yn cyfrannu - ac mae hynny'n cynnwys pobl o'ch meinciau eich hun i fod yn dawel, yn ogystal â meinciau cefn y Llywodraeth. Diolch.
English: Thank you, Presiding Officer. I was talking about local public services. For example, it's a particularly challenging time for local government, as you know, with the increased service pressures they have, and the demand is particularly felt in social care, both in adult and children's services. In Monmouthshire, for instance, the unmet care need is over 2,000 hours a week at the moment. Whilst I know some of the £70 million consequential, which is, I know, a small amount, linked to the stamp duty announcement in England, will fund part of your land transaction tax announcements, there is in the region of £46 million left from that announcement that I believe is still unallocated. First Minister, I know the Government has demands on its budget, but will you consider funnelling some of that money into local government to help them cope with the ever-increasing social care pressures, because, as we all know, that is fundamental to unlocking that massive problem we've got with the underperformance of our NHS in this country at the moment?
Welsh: Diolch Llywydd. Roeddwn i'n siarad am wasanaethau cyhoeddus lleol. Er enghraifft, mae'n gyfnod arbennig o heriol i lywodraeth leol, fel y gwyddoch chi, gyda'r pwysau cynyddol ar wasanaethau sydd ganddyn nhw, ac mae'r galw i'w deimlo'n arbennig ym maes gofal cymdeithasol, mewn gwasanaethau oedolion a phlant. Yn sir Fynwy, er enghraifft, mae'r angen am ofal sydd heb ei ddiwallu dros 2,000 awr yr wythnos ar hyn o bryd. Er fy mod yn gwybod y bydd rhywfaint o'r £70 miliwn o gyllid canlyniadol, sydd, fe wn i yn swm bach, sy'n gysylltiedig â'r cyhoeddiad ar dreth stamp yn Lloegr, yn ariannu rhan o'ch cyhoeddiadau treth trafodiadau tir, mae tua £46 miliwn ar ôl o'r cyhoeddiad hwnnw y credaf ei fod yn dal heb ei ddyrannu. Prif Weinidog, rwy'n gwybod bod gan y Llywodraeth alwadau ar ei chyllideb, ond a wnewch chi'n ystyried sianelu rhywfaint o'r arian hwnnw i lywodraeth leol i'w helpu i ymdopi â'r pwysau gofal cymdeithasol cynyddol, oherwydd, fel y gwyddom i gyd, mae hynny'n hanfodol er mwyn datgloi'r broblem enfawr honno sydd gennym ni gyda'r GIG yn tanberfformio yn y wlad hon ar hyn o bryd?
English: Llywydd, Peter Fox speaks always with authority in relation to local government, given his experience in leading a local authority. He will know what it must be like for a local authority leader to contemplate a 15 per cent reduction in their budgets. And he's right that there was a consequential from changes to stamp duty land tax in England. But what he won't have had a chance, I imagine, to have seen is that, yesterday, the UK Government announced that they were reducing the budget of the Welsh Government by £70 million next year and another £70 million in the year after. So, there may have been £70 million as a consequence of stamp duty land tax over a three-year period, but, yesterday, they announced - and this is in advance of all the cuts that will come on 31 October - that our budget is to be reduced by £70 million next year and the year after. That means that the opportunities, small as they would have been, to have assisted local authorities with the very real pressures that Peter Fox quite rightly outlined were wiped away in a single letter from the Treasury.
Welsh: Llywydd, mae Peter Fox, yn siarad bob amser ag awdurdod mewn cysylltiad â llywodraeth leol, o ystyried ei brofiad o arwain awdurdod lleol. Bydd yn gwybod sut mae arweinydd awdurdod lleol yn teimlo pan fo'n ystyried gostyngiad o 15 y cant yn ei gyllidebau. Ac mae'n iawn fod cyllid canlyniadol yn sgil newidiadau i dreth dir y dreth stamp yn Lloegr. Ond yr hyn na fydd wedi cael cyfle i'w weld, rwy'n dychmygu, yw gweld bod Llywodraeth y DU, ddoe, wedi cyhoeddi y bydd cyllideb Llywodraeth Cymru £70 miliwn yn llai y flwyddyn nesaf a £70 miliwn yn llai eto yn y flwyddyn wedyn. Felly, efallai y bu £70 miliwn o ganlyniad i dreth dir y dreth stamp dros gyfnod o dair blynedd, ond, ddoe, fe wnaethon nhw gyhoeddi - ac mae hyn cyn yr holl doriadau a ddaw ar 31 Hydref - y bydd ein cyllideb £70 miliwn yn llai y flwyddyn nesaf a'r flwyddyn wedyn. Mae hynny'n golygu bod y cyfleoedd, er mai rhai bach fydden nhw wedi bod, i gynorthwyo awdurdodau lleol gyda'r pwysau gwirioneddol yr amlinellodd Peter Fox yn gwbl briodol, wedi eu dileu mewn un llythyr gan y Trysorlys.
English: Llywydd, no opportunity for discussion on this or any other matter has been forthcoming from the latest UK Prime Minister.
Welsh: Llywydd, ni ddaeth cyfle i drafod hwn nac unrhyw fater arall o du Prif Weinidog diweddaraf y DU.
English: Well, I just think that's ridiculous. On this International Day of the Girl Child, perhaps Liz Truss should reflect on what we teach our children about the importance of open dialogue and debate. When you do manage to catch her, would you press the Prime Minister for an answer on the three cost-of-living actions the devolved administrations are calling for: the £25 uplift to all means-tested benefit, abolition of the benefit cap and the two-child limit, and an urgent campaign to boost benefit take-up? These actions would immediately ease the burden on many households in my region and prevent tens of thousands more people in this country from falling into poverty.
Welsh: Wel, rwy'n credu bod hynny'n hurt. Ar Ddiwrnod Rhyngwladol y Ferch, efallai y dylai Liz Truss fyfyrio ar yr hyn yr ydym ni'n ei ddysgu i'n plant am bwysigrwydd deialog a thrafodaeth agored. Pan lwyddwch i gael gafael arni, a wnewch chi bwyso ar Brif Weinidog y DU i roi ateb i'r tri cham gweithredu ar gostau byw y mae'r gweinyddiaethau datganoledig yn galw amdanyn nhw: y cynnydd o £25 i bob budd-dal sy'n dibynnu ar brawf modd, diddymu'r cap budd-dal a'r terfyn dau blentyn, ac ymgyrch frys i hybu'r nifer sy'n manteisio ar fudd-daliadau? Byddai'r camau hyn yn lleddfu'r baich ar lawer o aelwydydd yn fy rhanbarth i ar unwaith ac yn atal degau o filoedd yn fwy o bobl yn y wlad hon rhag cael eu gwthio i dlodi.
English: First Minister, the Health and Social Care Committee is beginning an inquiry into dentistry later this week. As you know, there are huge issues with people being able to access dental treatment, but one of the major issues is the impact that the cost-of-living challenges will have on patients. A concern raised is that patients who are receiving private treatment will now join, or attempt to join, NHS waiting lists, and, according to the Welsh NHS Confederation, that has the potential to add already further pressure on the system. Now, according to consultation responses, there are vast inequalities in oral health. People living in mid Wales, especially if you live in Powys, cannot access, as a new patient, an NHS dentist at all. So, can I ask what is the Government doing to close the inequality gap? And what is the Welsh Government going to do to support those who cannot afford to access dental treatment?
Welsh: Prif Weinidog, mae'r Pwyllgor Iechyd a Gofal Cymdeithasol yn dechrau ymchwiliad i ddeintyddiaeth yn ddiweddarach yr wythnos hon. Fel y gwyddoch chi, mae problemau enfawr o ran pobl yn gallu cael triniaeth ddeintyddol, ond un o'r prif broblemau yw'r effaith y bydd yr heriau costau byw yn ei chael ar gleifion. Pryder a godwyd yw y bydd cleifion sy'n cael triniaeth breifat nawr yn ymuno â rhestrau aros y GIG, neu'n ceisio ymuno â nhw, ac, yn ôl Conffederasiwn GIG Cymru, mae gan hynny'r potensial i roi mwy o bwysau fyth ar y system. Nawr, yn ôl ymatebion yr ymgynghoriad, mae anghydraddoldebau enfawr ym maes iechyd y geg. Nid yw cleifion newydd sy'n byw yn y canolbarth, yn enwedig os ydych chi'n byw ym Mhowys, yn gallu cael gafael ar ddeintydd y GIG o gwbl. Felly, a gaf i ofyn beth mae'r Llywodraeth yn ei wneud i gau'r bwlch anghydraddoldeb? A beth mae Llywodraeth Cymru yn mynd i'w wneud i gefnogi'r rhai nad ydyn nhw'n gallu fforddio cael gafael ar driniaeth ddeintyddol?
English: Well, Llywydd, anything that I'm about to say, the Member can be sure, will be dwarfed by the impact of the cuts that we now know are coming our way. So, some sort of sober realism is required, even by Members on the Conservative benches. Now, as a result of the changes to the dental contract, changes that were, of course, opposed by Members on those benches, tens of thousands of new appointments will become available in the NHS dental service in this calendar year. Already, thousands more NHS patients are being taken on in every part of Wales. There was an anticipated growth, I think, of just over 120,000 dental patients as a result of the contract changes. We've exceeded half of that in the first half of the year, and that includes in the Powys Teaching Health Board - the smallest health board of all - where hundreds and hundreds of new appointments have become possible. I think that's a tribute to the work that's gone in alongside the British Dental Association to shape the new contract, but the pressures that we are about to face will be felt in dentistry, as in every other part of the services provided by the Welsh NHS.
Welsh: Wel, Llywydd, bydd unrhyw beth yr wyf i ar fin ei ddweud, gall yr Aelod fod yn sicr, yn bitw o gymharu ag effaith y toriadau y gwyddom bellach eu bod ar eu ffordd. Felly, mae angen rhyw fath o realaeth bwyllog, hyd yn oed gan Aelodau ar y meinciau Ceidwadol. Nawr, o ganlyniad i'r newidiadau i'r contract deintyddol, newidiadau a oedd, wrth gwrs, yn cael eu gwrthwynebu gan Aelodau ar y meinciau hynny, bydd degau o filoedd o apwyntiadau newydd ar gael yng ngwasanaeth deintyddol y GIG yn y flwyddyn galendr hon. Eisoes, mae miloedd yn rhagor o gleifion y GIG yn cael eu derbyn ym mhob rhan o Gymru. Roedd yna dwf disgwyliedig, rwy'n credu, o ychydig dros 120,000 o gleifion deintyddol o ganlyniad i'r newidiadau i'r contract. Rydym ni wedi cyflawni dros hanner hynny yn hanner cyntaf y flwyddyn, ac mae hynny'n cynnwys ym Mwrdd Iechyd Addysgu Powys - y bwrdd iechyd lleiaf oll - lle mae cannoedd a channoedd o apwyntiadau newydd yn bosibl. Rwy'n credu bod hynny'n deyrnged i'r gwaith a wnaed ochr yn ochr â Chymdeithas Ddeintyddol Prydain i lunio'r cytundeb newydd, ond bydd y pwysau yr ydym ar fin ei wynebu yn cael ei deimlo ym maes deintyddiaeth, fel ym mhob rhan arall o'r gwasanaethau a ddarperir gan GIG Cymru.
English: Good afternoon, First Minister. I just want to say that I feel it's really sad that the Conservatives on the other side of the benches don't listen to the real concerns we have around services here in Wales. I hope that, through listening - through listening - you are able to take back the very clear message that we need a dialogue between the UK Government and the Welsh Government in order to resolve our public services, because we hear that, whilst pensioners are subject to a triple lock on their state pension, those who claim other types of welfare benefits are facing the prospect of significant real-term cuts in what they'll receive. I hope, First Minister, that you will condemn that particular position, and that that will be heard by Conservative colleagues as well, and I hope things will change on that particular issue. I want to just look at homelessness, particularly the issue of housing in mid and west Wales, and I thank my colleague for raising this particular issue. Could you outline the steps that the Welsh Government could be taking to institute a floor for discretionary housing payments, which would give councils certainty around the pot of money that they have available to them to prevent evictions and homelessness? Thank you. Diolch yn fawr iawn.
Welsh: Prynhawn da, Prif Weinidog. Rwyf eisiau dweud fy mod i'n teimlo ei bod hi'n drist iawn nad yw'r Ceidwadwyr ar ochr arall y meinciau yn gwrando ar y pryderon go iawn sydd gennym ni ynghylch gwasanaethau yma yng Nghymru. Rwy'n gobeithio, drwy wrando - drwy wrando - eich bod yn gallu cyfleu'n glir iawn y neges bod angen sgwrs rhwng Llywodraeth y DU a Llywodraeth Cymru er mwyn datrys ein gwasanaethau cyhoeddus, oherwydd rydym yn clywed, tra bo pensiynwyr yn destun clo triphlyg ar eu pensiwn gwladol, mae'r rhai sy'n hawlio mathau eraill o fudd-daliadau lles yn wynebu'r posibilrwydd o doriadau sylweddol mewn termau real i'r hyn y byddant yn ei gael. Gobeithio, Prif Weinidog, y byddwch chi'n condemnio'r sefyllfa benodol honno, ac y bydd hynny'n cael ei glywed gan gydweithwyr Ceidwadol hefyd, ac rwy'n gobeithio y bydd pethau'n newid o ran y mater penodol hwnnw. Rwyf eisiau edrych ar ddigartrefedd, yn enwedig mater tai yn y canolbarth a'r gorllewin, a diolch i fy nghyd-Aelod am godi'r mater penodol hwn. A wnewch chi amlinellu'r camau y gallai Llywodraeth Cymru eu cymryd i sefydlu llawr ar gyfer taliadau tai dewisol, a fyddai'n rhoi sicrwydd i gynghorau o ran yr arian sydd ar gael iddyn nhw i atal achosion o droi allan a digartrefedd? Diolch yn fawr iawn.
English: First Minister, when the Prime Minister finally talks with you and not just about you, can you assure her on behalf of the people of mid and west Wales that you are not at all anti-growth but that you are, most proudly, anti-greed?
Welsh: Prif Weinidog, pan fydd Prif Weinidog y DU yn siarad â chi o'r diwedd ac nid amdanoch chi yn unig, a wnewch chi ei sicrhau hi ar ran pobl y canolbarth a'r gorllewin nad ydych chi yn erbyn twf o gwbl ond eich bod chi gyda balchder, yn erbyn trachwant?
English: Llywydd, the nonsense that we are somehow - although we are on a very, very long list of other people the Prime Minister has identified as apparently not sharing her view of the world. The Welsh economy, in the figures that the Office for National Statistics published in September, grew faster last year than any other nation of the United Kingdom. So, by what possible yardstick the Prime Minister believes that we are opposed to growth, I have no idea at all. We know - and certainly Ken Skates, in his previous responsibilities, did a great deal to contribute to this - the ingredients that make for growth. It's investment by the public and the private sectors to make sure that people who are carrying out jobs in the Welsh and the UK economy have the best possible equipment at their disposal, and it's investment in skills so that the people we have are as equipped as they can be as well to make their greatest contribution to the economy. The idea that the United Kingdom, which is already a low tax, deregulated economy, far in excess of much more successful economies elsewhere, needs more of that as a path to growth - there is no evidence for it and there's no confidence in it, not just by opposition political parties but by markets right around the world.
Welsh: Llywydd, mae'r nonsens ein bod ni rywsut - er ein bod ni ar restr hir iawn, iawn o bobl eraill y mae Prif Weinidog y DU wedi nodi nad ydyn nhw'n rhannu ei barn hi ar y byd, mae'n debyg. Tyfodd economi Cymru, yn ôl y ffigurau a gyhoeddodd y Swyddfa Ystadegau Gwladol a gyhoeddwyd ym mis Medi, yn gynt y llynedd nag unrhyw genedl arall yn y Deyrnas Unedig. Felly, pa ffon fesur posibl y mae Prif Weinidog y Du yn ei defnyddio i ddod i'r casgliad ein bod yn gwrthwynebu twf, wel nid oes gennyf syniad o gwbl. Rydym ni'n gwybod - ac yn sicr fe wnaeth Ken Skates, yn ei gyfrifoldebau blaenorol, lawer iawn i gyfrannu at hyn - y cynhwysion sy'n creu twf. Mae'n fuddsoddiad gan y cyhoedd a'r sectorau preifat i wneud yn siŵr bod gan bobl sy'n cyflawni swyddi yn economi Cymru a'r DU yr offer gorau posibl ar gael iddyn nhw, ac mae'n fuddsoddiad mewn sgiliau fel bod y bobl sydd gennym mor gymwys ag y gallan nhw fod hefyd i wneud eu cyfraniad mwyaf at yr economi. Mae'r syniad bod y Deyrnas Unedig, sydd eisoes yn economi dreth isel wedi'i dadreoleiddio, llawer mwy nag economïau llawer mwy llwyddiannus mewn mannau eraill, angen mwy o hynny fel llwybr i dwf - nid oes tystiolaeth ar ei gyfer ac nid oes ffydd ynddo, nid yn unig gan wrthbleidiau ond gan farchnadoedd ledled y byd.
English: Thank you, Presiding Officer. First Minister, last week I challenged you on your inability to bring forward a COVID inquiry, and there is a difference between the view that I take and you take, and I accept that, and that's a political difference. However, Covid-19 Bereaved Families for Justice Cymru do want that independent inquiry. During your answers to me, you indicated that they'd 'moved on'. Do you accept that it is still their goal to achieve an independent Wales-wide COVID inquiry?
Welsh: Diolch, Llywydd. Prif Weinidog, yr wythnos diwethaf fe wnes i eich herio ar eich anallu i gyflwyno ymchwiliad COVID, ac mae gwahaniaeth rhwng fy marn i a'ch barn chithau, ac rwy'n derbyn hynny, ac mae hynny'n wahaniaeth gwleidyddol. Fodd bynnag, mae Covid-19 Bereaved Families for Justice Cymru eisiau'r ymchwiliad annibynnol hwnnw. Yn ystod eich atebion i mi, fe wnaethoch chi nodi eu bod nhw wedi 'symud ymlaen'. A ydych chi'n derbyn mai eu nod o hyd yw cyflawni ymchwiliad COVID Cymru gyfan annibynnol?
English: Llywydd, I think it is better that I quote the words of the bereaved families themselves, so that there is no ambiguity in what I am saying. So, here is - . I'm quoting now directly from the press release that they issued on Tuesday of last week. They say that they firmly believe that a Wales-wide inquiry would be the best way to, 'achieve the scrutiny that Wales deserves'. That has always been their view. I have rehearsed it and discussed it with them in five separate meetings. They go on to say that, despite those meetings, the First Minister, 'remains unconvinced that this is the right way ahead'. That's a very fair summary of my position. And that I believe that, 'all decisions made by the Welsh Government must be seen in the context of those made by the UK Government'. Again, an absolutely fair representation of my view. They then say, 'CBFJC have therefore shifted their focus to ensuring that Wales is fully scrutinised in the UK Covid-19 Inquiry'. I think it's easier that I put their words onto the record rather than trying to gloss them myself.
Welsh: Llywydd, rwy'n credu ei bod hi'n well i mi ddyfynnu geiriau'r teuluoedd mewn profedigaeth eu hunain, fel nad oes amwysedd o ran yr hyn rwy'n ei ddweud. Felly, dyma - . Rwy'n dyfynnu nawr yn uniongyrchol o'r datganiad i'r wasg a gyhoeddwyd ganddyn nhw ddydd Mawrth yr wythnos diwethaf. Maen nhw'n dweud eu bod nhw'n credu'n gryf mai ymchwiliad i Gymru gyfan fyddai'r ffordd orau o, 'gyflawni'r gwaith craffu y mae Cymru'n ei haeddu'. Dyna fu eu barn nhw erioed. Rwyf wedi ei ailadrodd a'i drafod gyda nhw mewn pum cyfarfod ar wahân. Ânt ymlaen i ddweud, er gwaethaf y cyfarfodydd hynny, mae'r Prif Weinidog, 'yn dal heb ei argyhoeddi mai dyma'r ffordd iawn i fynd ymlaen'. Dyna grynodeb teg iawn o fy safbwynt i. A fy mod i'n credu hynny, 'rhaid i bob penderfyniad sy'n cael ei wneud gan Lywodraeth Cymru gael ei weld yng nghyd-destun y rhai a wneir gan Lywodraeth y Deyrnas Unedig'. Unwaith eto, cynrychiolaeth hollol deg o fy marn i. Yna maen nhw'n dweud, 'felly, mae CBFJC wedi symud eu pwyslais i sicrhau y bydd craffu llawn ar Gymru yn Ymchwiliad Covid-19 y DU'. Rwy'n credu ei bod hi'n haws i mi roi eu geiriau ar gofnod yn hytrach na cheisio eu dehongli nhw fy hun.
English: One of the examples that was used in that report, First Minister, was children turning up with severe burns and, because equipment was not available, staff were having to put children into sinks to cool their burns or use the showers in the staff changing rooms. That's the level of the challenge in that A&E department, and indeed A&E departments across the whole of Wales. What I would also suggest is one of the big pressure points on A&E departments is obviously the waiting times that people are finding when they have to go on to the lists and they're not getting their procedures undertaken. That's putting pressure on A&E departments, with people turning up with complications because of the waits that have grown over time. Now, the health Minister, on Sunday Supplement said that she has not given up yet on waiting times - a direct quote from Sunday Supplement. The one waiting time that she was challenged to say whether the Government would meet was the first target of having all out-patient appointments undertaken by the end of the year for those who have been waiting 12 months or more. Will you say now whether that particular target will be met in a little over two and a half months' time?
Welsh: Un o'r enghreifftiau a ddefnyddiwyd yn yr adroddiad hwnnw, Prif Weinidog, oedd plant yn cyrraedd â llosgiadau difrifol ac, oherwydd nad oedd offer ar gael, roedd staff yn gorfod rhoi plant mewn sinciau i oeri eu llosgiadau neu ddefnyddio'r cawodydd yn ystafelloedd newid staff. Dyna lefel yr her yn yr adran damweiniau ac achosion brys honno, ac yn wir adrannau damweiniau ac achosion brys ar draws Cymru gyfan. Yr hyn y byddwn i'n ei awgrymu hefyd yw mai un o wasgbwyntiau mawr adrannau damweiniau ac achosion brys yn amlwg yw'r amseroedd aros y mae pobl yn eu dioddef pan fydd yn rhaid iddyn nhw fynd ar restrau a phan nad ydyn nhw'n cael triniaethau. Mae hynny'n rhoi pwysau ar adrannau damweiniau ac achosion brys, gyda phobl yn cyrraedd gyda chymhlethdodau wedi datblygu yn sgil yr arosiadau. Nawr, dywedodd y Gweinidog Iechyd, ar Sunday Supplement nad yw wedi rhoi'r gorau iddi o ran amseroedd aros eto - dyfyniad uniongyrchol o Sunday Supplement. Yr un amser aros yr heriwyd hi i ddweud y byddai'r Llywodraeth yn ei gyflawni oedd y targed cyntaf o gyflawni holl apwyntiadau cleifion allanol erbyn diwedd y flwyddyn ar gyfer y rhai sydd wedi bod yn aros 12 mis neu fwy. A ddywedwch chi'n nawr y bydd y targed penodol hwnnw'n cael ei gyrraedd ymhen ychydig dros ddau fis a hanner?